# Beredskapsplan Atomhendelser Ukraina

# Situasjonsbilde

[Link til nyheter og statusoppdateringer fra DSA](https://dsa.no/nyheter)

## Kommunedirektørens vurderinger og forutsetninger

1. at statlige regionale og nasjonale myndigheter ivaretar sine oppgaver på en god måte,
2. at kommunens tjenesteområder og virksomheter iverksetter nødvendig planlegging og koordinering. I den grad det er praktisk mulig skal det gjennomføres øvelser av de tiltak som planlegges iverksatt,
3. at ansvars- og rollefordeling mellom de ulike nivå i kommunens beredskapsorganisasjon, tjenesteområder og virksomheter gjennomgås slik at misforståelser og kommunikasjonssvikt unngås og
4. at kommunen fremstår som en profesjonell aktør.

## 1. Oppdrag

Kommunen har plikt til å etablere beredskap mot atomhendelser er hjemlet i sivilbeskyttelsesloven

§§ 14 og 15 om beredskap innenfor den kommunale tjenesteproduksjonen. Atomberedskap inngår i kommunens helthetlige arbeid med samfunnssikkerhet og beredskap.

### Kommunen skal:

* Opprettholde egen tjenesteproduksjon.
* Bistå andre myndigheter med ansvar for gjennomføring av tiltak, generell ivaretakelse av befolkningens sikkerhet og formidling av lokalt tilpasset informasjon, herunder også befolkningsvarsling.

## 2. Plan

### Forberedelser

Det er viktig at regionen er samordnet og koordinert. Statsforvalteren har en definert oppgave i regjeringens atomberedskapsorganisasjon og skal sørge for koordinering av informasjon og krisehåndtering, og bidra til iverksettelse av samordnede tiltak regionalt. Se også DSA om [atomberedskap i Norge](https://dsa.no/atomberedskap/atomberedskap-i-norge).

Selv om sannsynligheten for at en alvorlig atomhendelse skal inntreffe og ramme Norge eller norske

interesser vurderes som liten, kan konsekvensene bli svært store.

### Eksempler på konsekvenser kan være:

|  |  |
| --- | --- |
| Næringsmessige og økonomiske konsekvenser | - Forurensing av eiendom og landområder- Forurensing av matvarer og drikkevarer- Generelle tap for næringslivet, omsetning og turisme mv |
| Miljømessige konsekvenser - Forurensing av boligområder | - Forurensing av miljøet- Håndtering av radioaktivt utslipp/nedfall- Avfallshåndtering etter oppryddingHelsemessige konsekvenser - Mulige akutte stråleskader- Mulige skader på ufødte liv- Senskader som økning i antall krefttilfeller eller andre sykdommer- Psykologiske virkninger |
| Samfunnsmessige konsekvenser - Uro og usikkerhet | - Behov for midlertidig evakuering, melding om innendørsopphold i 2 døgn.  |

DSA nåværende situasjon kan leses om [her.](https://dsa.no/nyheter/statusoppdatering-om-situasjonen-i-ukraina-21.oktober)

Ved atomhendelser er tidsfaktoren kritisk, og riktige tiltak til riktig tid kan gi betydelig

konsekvensreduksjon. Følgende konsekvensreduserende tiltak i den akutte fasen av en

atomhendelse kan det bli aktuelt å iverksette:

* pålegge sikring av områder som er eller kan bli sterkt forurenset
* pålegge akutt evakuering av lokalsamfunn i tilfeller hvor utslippskilden utgjør en direkte trussel mot liv og helse lokalt
* pålegge kortsiktige tiltak/restriksjoner i produksjonen av næringsmidler
* pålegge/gi råd om rensing av forurensede personer
* gi råd om opphold innendørs for publikum
* gi råd om bruk av jod tabletter, dele ut jod tabletter til prioriterte grupper.
* gi kostholdsråd, for eksempel råd om å avstå fra eller begrense konsum av visse forurensede næringsmidler
* gi råd om andre konsekvensreduserende tiltak, inkludert tiltak for å hindre eller redusere forurensing av miljøet

Kommunen må foreta en spesifikk vurdering av risikobildet gitt situasjonen i Ukraina:

1. Kartlegg beredskapsressurser (interne og eksterne) vil være mulig å bruke også for en atomhendelse i Ukraina.
2. Kartlegg kommunens viktigste næringer og næringsinteresser som kan blir berørt ved en atomhendelse. Dialog med disse på forhånd er viktig for å sikre samarbeid under en hendelse.
3. Kartlegg kommunens sårbare områder (lekeplasser/parkanlegg, turistområder, severdigheter, økologisk produksjon, annet landbruk som trenger spesielle hensyn mm.)
4. Kartlegg infrastruktur og hva som er mest kritisk å sikre god og kontinuerlig drift på under en slik hendelse.
5. Kartlegg løsninger kommunen kan bruke dersom det skulle komme restriksjoner på noe av mat og drikkevannsforsyningen som kan ha blitt forurenset med radioaktivitet.
6. Planlegger for mat og drikke til folk i institusjoner, sykehjem og lignende.
7. Revidere Plan for krisekommunikasjon tilpasset en atomhendelse.

## Utførelse

Kommunen skal være proaktiv i denne situasjonen. Vi skal mobilisere ut fra det potensiale

hendelsen har, og heller demobilisere etter hvert. Ut fra DSA sitt scenario vil det ikke være behov for å oppholde seg innendørs eller dele ut jod-tabletter. Derfor vil tiltakene etter denne planen være delt opp i plan (**A**) som følger DSA scenario og en plan (**B**) hvor grad av alvorlighet medfører ytterligere tiltak. Tiltakene merkes med A og B i det etterfølgende.

### I. Alle tjenesteområder

1. Oppdater varslingsplaner og generelle beredskapsplaner. (A)
2. På selvstendig grunnlag vurder mulige utfordringer innen eget tjenesteområde. (A)
3. Ta ansvar for og/eller delta i revidering/oppdatering av ROS-analyser og tilhørende planer etter anvisning fra beredskapsstaben. (A)
4. Delta med representant i AU (A)
5. Vær forberedt på å gi støtte til gjennomføring av ulike tiltak innenfor tjenesteområdets ansvarsområde. (A)(B)
6. Etablere kontinuitetsplaner for gjennomføring av tjenestene ved melding om å oppholde seg innendørs i 2 døgn. Alle samfunnskritiske funksjoner videreføres. (B)

### II. Helse og mestring

1. Etablere beredskapslager på 29.000 jod-tabletter og forhånds utplassere 20.000 til oppvekst. (A)(B)
2. Planlegg og iverksett distribusjon av jod-tabletter i samarbeid med OPPVEKST og FYLKESKOMMUNEN. (B)
3. Kartlegge hvilke ressurser som har behov for å bevege seg utendørs ved «innendørs-melding» (B)
4. Etablere system for registrering av utendørsopphold for ansatte som må være utendørs. (B)

### III. Oppvekst

1. Klargjør for mottak og lagring av Jod tabletter. Opprette en kontaktperson pr lokasjon som kan meddeles distributør. (A)(B)
2. Iverksett innhenting av samtykke fra pårørende (B)
3. Tildekking av sandkasser i barnehager, SFO mm i samarbeid med bygg service (B)

### IV. By- og stedsutvikling

1. Sjekk teknisk standard på de offentlige tilfluktsrommene, utbedre feil og mangler. (B)
2. Kartlegg kommunens viktigste næringer og næringsinteresser som kan blir berørt ved en atomhendelse. (A)(B)
3. Etablere kontakt med mattilsynet og sikre at relevante næringer registrert i kommunen har god informasjon om tiltak i deres sektor. (A)(B)
4. ha tilstrekkelig materiell og personell for tildekking av objekter, eks.vis sandkasser i barnehager.

### V. Kultur og innbyggerdialog

1. Revider/oppdater plan for krisekommunikasjon, tilpasset situasjonen. (A)(B)
[Link til “Kriseutvalgets kommunikasjonsplaner” fra DSA](https://dsa.no/publikasjoner/_/attachment/inline/79d040f5-faf5-4ef5-967b-d85e58939d08%3Aae590ab332f330ca65dd2ae7ae8dcd0421df057c/DSA-hefte%203%20KUs%20kommunikasjonsplaner_.pdf) - Scenarioer 1 er mest aktuelt.
2. Oppdatere egen sak på hjemmesiden med oppdateringer fra [DSA](https://dsa.no/atomberedskap/sporsmal-og-svar-om-situasjonen-i-ukraina), [Statsforvalteren](https://www.statsforvalteren.no/nb/agder/Samfunnssikkerhet-og-beredskap/Krisehandtering-og-samordning/krisen-i-ukraina/), og [mattilsynet](https://www.mattilsynet.no/mat/radioaktivitet). (A)
3. Etablere kontakt med statsforvalterens kommunikasjonsansvarlig. (A)(B)
4. Forbered informasjon om utdeling og bruk av jod tabletter i samarbeid med HM, Oppvekst, fylkeskommunen og beredskapstaben. (B)

### VI. Samhandling og innovasjon

1. Avgi GIS-kompetanse til staben for utarbeidelse av situasjonskart v/behov. (B)
2. Avgi kompetanse for system til rapportering v/ behov. (B)

### VII. Organisasjon

1. Iverksett tiltak for å øke motstandsevne mot cyberoperasjoner, herunder risikovurderinger og oppdaterte beredskapsplaner. (A)(B)
2. Sikre at beredskapsorganisasjonen umiddelbart får nødvendig bistand fra IT ved behov. (A)(B)
3. Gjennomføre ROS analysere for påvirkninger til personell som må oppholde seg utendørs (A)(B), BHT-oppgave.
4. Bistå AU med å lage rutiner for personell som må oppholde seg utendørs ved innendørsmelding. (B)

### VIII. Arbeidsutvalget Beredskap

1. Etablere AU og rapportere til Kriseledelsen. (A)(B)
2. Forberede bruk av rådhuskvartalet for au og kriseledelse under situasjon med innendørsmelding (B)
3. Lage plan for mottak av kontaminert personell som trenger rensing i samarbeid med sivilforsvaret (B).
4. Innhent opplysninger, skaff oversikt over situasjonen og bygg et situasjonsbilde. (A)(B)
5. Etter beslutning i kriseledelsen, iverksett tiltak for å hindre eller begrense skader på personer og materielle verdier. (A)(B)
6. Foreslå prioritering og bruk av kommunens ressurser. (A)(B)
7. Hold kontakt med eksterne samvirkeaktører. (A)(B)
8. Informer kommunens befolkning og medier, eventuelt i samarbeid eksterne samvirkeaktører. (A)(B)
9. Rapporter om situasjonen i kommunen til statsforvalter og/eller til faglige ansvarlige myndigheter. (A)(B)
10. Iverksett samarbeid med offentlige myndigheter, bedrifter og private, samt frivillige organisasjoner. (A)(B)

## 3. Administrasjon

### I. Økonomi

Inntil videre dekkes tiltak under tjenesteområdets ordinære drift, men øremerkes prosjektnummer som Økonomi oppgir. (A)(B)

## 4. Ledelse/informasjonsutveksling

### I. Organisering av ledelse

Ledelse av ordinær tjenesteproduksjon foregår som normalt. Kommunenes samordnede innsats ifm

krigen i Ukraina og atomhendelse blir koordinert fra AU og ledet fra KL/KDL. (A)(B)

### II. Informasjonsutveksling

Tjenesteområdene rapporterer fortløpende eventuelle utfordringer til AU. (A)(B)

### III. Samordning

AU møtes ukentlig, oftere ved behov. Alle tjenesteområdene deltar på faste møter

med hver torsdag kl 11:00, oftere ved behov. Status meldes fortløpende. (A)(B)